مانسکین
مۆنِسکین یا مانسکین (دانمارکی جه: Måneskin) اتا ایتالیایی موسیقی باند هستنه که راک سبک جه خونش کاندنه. 

گروه نوم دانمارکی زوون دله‌ ماه‌تو معنی ره دنه. دامیانو داوید این باند دله اصلی خونش‌کر هسته، توماس راجی گیتاریست و اتان ترکیو درامر و ویکتوریا دی آنجلیس بیسیست هستنه. این باندِ اعضا سال ۲۰۱۶ جه رم ِشهر دله جمع بَیینه و اوائل خیابون دله آهنگ زونه تا این که سال ۲۰۲۱، یوروویژن دله بعنوان ایتالیایِ کاندید شرکت هاکردنه و اول بینه.

مانسکین تا اسا دِتا استودیویی آلبوم هدا که ایل بالو دلا ویتا (2018) و تئاترو د ایرا، ورژن یک (2021) هستنه. علاوه‌برین نُه‌تا تک‌آهنگ و اتا بلندِ اجرا هم داشتنه که اکثراً ایتالیا و اروپایی چارت‌ها دله خارِ رتبه پیدا هاکردنه. یوروویژن دله اول بینه په، بیش از یک میلیون رکورد ره بَروتنه. وشون اولین ایتالیایی خونش‌کرونی هستنه که انگلیس ِچارت دله ده‌تای اول جه برسینه و آمریکا دله هم بتترین آهنگ‌های لیست دله دَیینه.

منابع 

 

یوروویژن بیته‌ئون
ایتالیایی موسیقی
ایتالیا خونش‌کرون
موسیقی باندون